Foto: RIA "Novosti" Germaniya TIV rahbari Zigmar Gabriel AQShga yo‘l olib, davlat kotibi Reks Tillerson bilan qator masalalarni muhokama qiladi. Bu haqda GFR tashqi siyosat idorasi vakili xabar bergan. «GFR tashqi ishlar vaziri Vashingtonga bugun kechqurun yo‘l oladi. Davlat kotibi Tillerson janob Gabrielga shaxsiy muzokaralar o‘tkazishni taklif qildi», - deya vakilning so‘zlarini keltiradi TASS. Uning so‘zlariga ko‘ra, vazirlar KXDR, Afg‘oniston, Qatar bilan bog‘liq vaziyat, Eron atom dasturi bo‘yicha kelishuv, shuningdek, AQShning Rossiyaga qarshi sanksiyalarini muhokama qiladilar. Avvalroq Tillerson AQSh qo‘shinlari Afg‘onistonda qolishi haqida ma’lum qilgandi.